105 



Fædreland saa højt som Westergaard; tlii ogsaa i denne Hen- 

 seende var der ligesom et aandeligt Slægtskab mellem Rask og 

 Westergaard, der visselig hele sit Liv igjennem kunde gjøre 

 Rasks Ord til sine: «Sit Fædreland skylder man alt, hvad man 

 kan udrette.') Under disse Omstændigheder førtes han endog 

 til for en kort Tid at tage virksom Del i det politiske Liv, idet 

 han blev valgt til Medlem af den grundlovgivende Rigsforsamling 

 som Repræsentant for Holbæk Amts 1ste Valgdislrikt, nærmest 

 paa det Frogram, der havde fundet sit Udtryk i Hippodrom- 

 møderne i August 1848. Til Held for Videnskaben opgav han 

 dog snart igjen denne Virksomhed, af hvilken han vel ogsaa 

 har følt sig mindre tilfredsstillet, om han end sikkert har om- 

 fattet den med den samme Kraft og Varme, som han satte ind 

 paa enhver Sag, han tog sig af. 



Nu fik Westergaard endelig fuld Frihed til at samle alle 

 sine Kræfter om den Opgave, som han fra først af nærmest 

 havde havt for Øje ved sin Rejse i Asien, og som han aldrig 

 havde tabt af Syne, selv om andre Arbejder i de foregaaende 

 Aar havde trængt den noget i Baggrunden, nemlig Bearbejdelsen 

 af de Litteraturmindesmærker paa Zend og paa Pehlevi, som 

 knytte sig til den gamle zoroastriske Religion, først og fremmest 

 selve Zendavesta, hvoraf han længe havde forberedt sig til at 

 levere en fuldstændig Udgave. Efter at have gjennemarbejdet 

 de Haandskrifter til dette Værk, som findes paa vort Universitets- 

 bibHothek, foruden hvad han selv havde bragt med hjem fra 

 sin store Rejse eller havt Lejlighed til at se i Indien og Persien, 

 foretog han endnu i 1850 en Rejse til London, Oxford og 

 Paris for at konferere de Haandskrifter dertil, som findes paa 

 disse Steder. Det første Arbejde, som han udgav i denne 

 Retning, var for øvrigt et Pehleviværk af stor Vigtighed, betitlet 

 Bundehesh^). Denne Udgave — den første, der er besørget i 



') Bundehesh, liber pehlvicus. E vetustissimo codice havniensi descripsit, 

 duas inscriptiones regis Saporis priini adjecit N. L. Westergaard. Hav- 

 niæ, 1851. 



